Kosmetik pada zaman Rom kuno

Barang kosmetik, yang pada awalnya diunakan di Rom kuno untuk tujuan-tujuan upacara,An Ancient Roman Make-up Lesson The History Channel. Retrieved 2009-10-29. adalah sebahagian daripada hidup seharian. Sesetengah kosmetik yang menjadi fesyen, seperti yang diimport dari Jerman, Gaul dan China, begitu mahal sehinggakan undang-undang Lex Oppia cuba mengehadkan penggunaannya pada tahun 189 SM.Stewart, Susan. Cosmetics & Perfumes in the Roman World. Gloucestershire: Tempus, 2007, pp. 123-136. "Jenama-jenama" terkenal ini mendatangkan versi-versi ciplak yang dijual kepada wanita yang kurang berkemampuan.Ancient cosmetics brought to life BBC News. Retrieved 2009-10-29. Wanita kelas pekerja mampu membeli jenis-jenis yang lebih murah tetapi mungkin tiada masa (atau hamba) untuk memakainyaCowell, F.R. Everyday Life in Ancient Rome. London: Batsford, 1961, pp. 63-66. kerana bersolek memakan banyak masa kerana kosmetik perlu dibubuh semula beberapa kali sehari mengikut cuaca dan komposisi yang kurang baik.Stewart, Susan. Cosmetics & Perfumes in the Roman World. Gloucestershire: Tempus, 2007, hlm. 9-13.

Kosmetik dipakaikan secara tertutup, biasanya di dalam bilik kecil di mana lelaki tidak masuk. Cosmetae, hamba perempuan yang menghiasi cik puan mereka, banyak dipuji atas kemahiran mereka.A Brief History of Cosmetics in Roman Times  Life in Italy. Retrieved 2009-10-29. Mereka mencantikkan cik puan mereka dengan cultus, perkataan Latin yang merangkumi alat solek, minyak wangi dan barang kemas.Olson, K. (2008). Dress and the Roman Woman: self-presentation and society. hlm. 61-70.

Bau juga faktor penting kecantikan. Wanita yang berbau harum dianggap sihat. Kerana bau tidak menyenangkan yang digunakan dalam kosmetik ketika itu, golongan wanita sering memakai pewangi dengan banyak.Stewart, Susan. Cosmetics & Perfumes in the Roman World. Gloucestershire: Tempus, 2007, hlm. 32-60.

Wanita Kristian biasanya mengelakkan kosmetik dan percaya mereka patut bersyukur dengan apa yang Tuhan telah berikan.Tertullian, De cultu feminarum, 2.5. Sesetengah lelaki, terutamanya mak nyah, memang menggunakan kosmetik walaupun ia dipandang sebagai menyerupai perempuan dan tidak senonoh.Angeloglou, M. (1970). A History of Make-up. hlm. 30-32.

Semua ramuan kosmetik juga digunakan sebagai ubat untuk merawat pelbagai penyakit. Plumbum, walaupun diketahui beracun, tetap meluas kegunaannya.

 Sikap lelaki 
Pandangan orang Rom terhadap kosmetik berevolusi dengan berkembangnya empayar Rom. Semakin banyak pilihan kosmetik yang tersedia dengan berkembangnya sempadan perdagangan, dan kemasukan wang yang tercetus bermakna perempuan dapat membeli lebih ramai hamba dan ada masa untuk berhias. Idea kecantikan daripada orang taklukan, terutamanya orang Yunani dan Mesir, banyak mempengaruhi paradigma kecantikan Rom.Angeloglou, M. (1970). A History of Make-up. hlm. 30-32. Namun berbeza dengan rakan perdagangan timur mereka, orang Rom berasa "memelihara kecantikan" sahaja boleh diterima tetapi bukan "berhias lebih daripada biasa". Walaupun perempuan menokok tambah kecantikan dengan bersolek untuk nampak lebih ayu dalam cahaya malap zaman itu, tetapi mereka masih ingin nampak semula jadi sebagai tanda suci. Kepalsuan menandakan hasrat untuk menggoda, jadi lelaki mempersoalkan seseorang perempuan ingin nampak menarik untuk siapa. Khususnya, orang Rom tidak menyukai warna yang tidak semula jadi pada mata dan mata yang dilukis untuk nampak besar. Kerana hal ini, lelaki umumnya anggap penggunaan kosmetik bersifat penipuan dan manipulatif.Achilles Tatius. Leucippe and Cleitophon. 2.38.2-3. Paderi-paderi dara di Kuil Vesta tidak bersolek kerana mereka sepatutnya nampak suci dan murni. Postumia, salah seorang paderi ini, menentang adat ini dan akibatnya dituduh melakukan incestum, yakni pencabulan agama.Livius, History of Rome , 4.44.11.

Konsensus mengatakan wanita yang menggunakan kosmetik secara berlebihan adalah tidak bermoral, tidak jujur dan pengamal sihir. Juvenal menulis bahawa "wanita membeli wangian dan losyen dengan zina dalam fikirannya" dan mengejek keperluan bersolek, mempercayai bahawa ia tidak berkesan. Pemakaian pewangi dengan terlalu banyak lagi dibenci kerana ia disangka dapat menutup bau seks dan arak. Seneca menasihatkan perempuan-perempuan yang berakhlak untuk mengelakkan kosmetik, kerana beliau percaya menggunakannya akan menyebabkan kemerosotan akhlak di Rom. Pengikut Stoikisme juga menentang penggunaan kosmetik, kerana mereka membantah menggunakan semua kemewahan buatan manusia. Walaupun tidak ada teks yang masih terpelihara yang ditulis oleh wanita yang menerangkan sikap wanita terhadap kosmetik, penggunaan meluasnya menunjukkan bahawa wanita menerima dan menyukai produk-produk ini.Stewart, Susan. Cosmetics & Perfumes in the Roman World. Gloucestershire: Tempus, 2007, pp. 123-136. Antara semua teks yang masih terpelihara yang menyebut kosmetik (semuanya ditulis oleh lelaki), Ovidius seorang yang membenarkan penggunaannya. Ahli arkeologi dan kolumnis Haaretz, Terry Madenholm, menulis:“Ovid adalah satu daripada segelintir orang yang memahami sistem sosial seksis pada zamannya, menunjukkan dalam puisinya bagaimana perempuan disuruh berkelakuan dan kritikan yang mereka hadapi. Walaupun lelaki ditakrifkan mengikut peranan awam mereka, perempuan dilihat kebanyakkannya sebagai isteri dan ibu. Dalam masyarakat yang mana perempuan mempunyai kebebasan terhad, bersolek adalah cara penting bagi mereka untuk mengekspresikan diri mereka dan menunjukkan keperibadian mereka. Dengan menggunakan alat solek, perempuan mendapat sedikit kawalan terhadap kehidupan mereka, menunjukkan kepada orang lain imej yang mereka mahu gambarkan."

 Penjagaan kulit 
Kulit putih, tanda golongan bangsawan, ialah ciri terpenting dalam kecantikan wanita Rom. Kulit putih memberikan rupa status sosial yang lebih tinggi. Jika seorang wanita berkulit putih, dia akan disangka tidak keluar rumah kerana mampu membeli hamba untuk pergi ke luar dan lakukan kerja-kerjanya

Wanita sering menyediakan muka dengan pupur sebelum bersolek. Satu resipi menyuruh peluh dari bulu biri-biri (lanolin) disapukan pada muka sebelum tidur,Ovid, The Art of Love. 3.213-14. menghasilkan bau busuk yang sering dikritik oleh lelaki. Bahan-bahan lain termasuk jus, biji, tanduk, najis,Ovid, The Art of Love., 3.270. madu, tumbuh-tumbuhan, uri, sumsum, cuka, hempedu, air kencing haiwan, belerang, cuka,A Brief History of Cosmetics in Roman Times  Life in Italy. Retrieved 2009-10-29. telur, mur, kemenyan, setanggi,Ovid, The Art of Beauty. serbuk cangkerang tiram,Plinius yang Tua, Natural History, 32.65. bawang dengan lemak ayam, plumbum putih dan barli dengan akar saga betina (Vicia). Mandi dengan susu keldai pula rawatan mahal yang berfungsi seperti pupur kimia dan digunakan oleh wanita kaya seperti Cleopatra VII dan Poppaea Sabina.Plinius yang Tua, Natural History, 11.238.

Selepas mandi, pemutih muka akan disapukan, seperti serbuk kapur,Horatius, Epodes, 12.10. batu nampal putih, najis buaya dan plumbum putih. Orang Rom sedar plumbum beracun tetapi lebih mengutamakan kulit putih. Bahan-bahan lain yang digunakan untuk pemutih termasuk lilin lebah, minyak zaitun, air mawar, koma-koma, lemak haiwan, oksida timah, kanji,Roman cosmetic secrets revealed BBC News. Dicapai 2009-10-29. arugula, timun, jintan manis, cendawan, madu, daun mawar, bunga popi, mur, setanggi, minyak badam, air mawar, akar lili, parsnip air dan telur. Dalam Seni Kecantikan karya Ovidius, beliau memberikan resipi untuk membuat pemutih muka. Orang Rom tidak suka kedutan, jeragat, tompok matahari dan cela.A Brief History of Cosmetics in Roman Times  Life in Italy. Retrieved 2009-10-29. Untuk melembutkan kedut, mereka menggunakan lemak angsa, susu keldai, getah Arab dan serbuk kacang. Kudis dan jeragat dirawat dengan abu siput. Orang Rom tampalkan kulit yang mengandungi tawas pada cela untuk berpura-pura ia tanda kecantikan. Penjenayah dan orang yang merdeka menggunakan tampalan kulit ini, yang ada dalam bentuk bulat dan bulan sabit, untuk menyembunyikan tanda selar.

Selain di rambut di kepala, bulu dianggap tidak menarik pada wanita Rom. Akibatnya, wanita akan membuang bulu dengan mencukur, mencabut, menanggalkannya dengan menggunakan pes damar, atau mengikisnya dengan pumis. Wanita yang lebih tua diejek membuang bulu kerana ia dianggap sebagai persediaan untuk seks.Martialis. 12.32.21-2, 10.90.

 Pemerah pipi 
Biarpun orang Rom menyukai wajah pucat, sedikit warna merah di pipi dianggap cantik dan menunjukkan individu itu sihat. Ploutarkhos pernah menulis bahawa memakai terlalu banyak pemerah pipi membuatkan wanita itu nampak berlagak manakala Marcus Valerius Martialis mengejek perempuan, percaya bahawa pemerah pipi akan cair terkena matahari.Cowell, F.R. Everyday Life in Ancient Rome. London: Batsford, 1961, pp. 63-66. Sesetengah pemerah pipi mengandungi pigmen merah masak dari Tirus,Angeloglou, M. (1970). A History of Make-up. hlm. 30-32. kelopak mawar dan popi, rumpai laut Fucus,Plinius yang Tua. Natural History, 26.103. kapur merah, alkanet dan najis buaya.Horace, Epodes, 12.10-11. Oker merah, pemerah yang lebih mahal, diimport dari Belgium dan digiling dengan batu menjadi serbuk. Walaupun tahu sinabar dan plumbum merah beracun, kedua-duanya tetap meluas digunakan.Olson, K. (2008). Dress and the Roman Woman: self-presentation and society. hlm. 61-70. Alternatif murah termasuk jus mulberi dan hampas wain.Stewart, Susan. Cosmetics & Perfumes in the Roman World. Gloucestershire: Tempus, 2007, pp. 32-60.

 Solekan mata 
Dalam pandangan Rom, mata yang ideal mempunyai bulu mata yang panjang. Plinius yang Tua menulis bahawa bulu mata akan tanggal akibat terlalu banyak seks, maka menjaga bulu mata adalah penting untuk wanita bagi menunjukkan mereka suci.Plinius yang Tua, Natural History, 11.154.

Celak ialah bahan utama dalam solekan mata, dan dibuat dengan abu atau jelaga dan antimoni, dan koma-koma biasanya ditambahkan untuk mewangikannya. Celak dialiskan dengan tongkat bermata bulat, diperbuat daripada gading, kaca, tulang atau kayu, yang akan dicelupkan dalam minyak atau air terlebih dahulu sebelum dicalitkan. Penggunaan celak datang dari timur. Selain celak, kelopak mawar yang dibakar hangusPlinius yang Tua, Natural History, 21,123, 35.194. dan biji kurma boleh digunakan untuk menggelapkan mata.

Pembayang mata berwarna juga digunakan oleh wanita untuk menyerlahkan mata mereka. Pembayang mata hijau berasal daripada malakit, manakala biru berasal dari azurit. Kebanyakan wanita memakai pembayang mata hijau kerana ia lebih popular.

Orang Rom lebih suka kening gelap yang hampir bertemu di tengah-tengah. Kesan ini diperoleh dengan menggelapkan kening dengan antimoni atau jelaga kemudian memanjangkannya ke dalam. Mencabut kening bermula pada abad pertama SM untuk merapikan penampilan.

 Bibir, kuku dan gigi 
Walaupun terdapat bukti gincu digunakan dalam tamadun-tamadun terdahulu, tiada bukti sedemikian yang ditemui untuk menunjukkan orang Rom pernah mewarnakan bibir mereka.Stewart, Susan. Cosmetics & Perfumes in the Roman World. Gloucestershire: Tempus, 2007, hlm. 111-114. Satu-satunya bukti mereka pernah mengecat kuku adalah daripada pewarna merah yang diimport yang dihasilkan daripada serangga India. Biasanya hanya orang kaya yang memotong kuku mereka, kerana mereka menggunakan tukang gunting untuk memendekkan kuku, mengikut amalan kebersihan diri kontemporari.

Berkenaan dengan penjagaan gigi, walaupun tidak setinggi standard hari ini, gigi putih sangat disukai orang Rom. Oleh itu, gigi palsu daripada tulang, gading dan pes, ialah barangan yang popular. Ovidius menerangkan tanggapan gigi putih dalam masyarakat, "Anda boleh menimpakan kerosakan yang tidak terperi kepada diri apabila anda ketawa jika gigi anda hitam, terlalu panjang atau tidak teratur." Orang Rom juga mengharumkan nafas mereka dengan batu pumis dan natrium bikarbonat.A Brief History of Cosmetics in Roman Times  Life in Italy. Retrieved 2009-10-29.

 Pewangi 
Pewangi sangat popular pada zaman Rom kuno. Ia sangat digunakan sehingga Cicero pernah berkata, "Haruman yang sesuai untuk wanita ialah tiada langsung." Ia didapati dalam bentuk cecair, pepejal dan lekitan dan sering dicipta dengan merendam bunga atau herba dalam minyak.Stewart, Susan. Cosmetics & Perfumes in the Roman World. Gloucestershire: Tempus, 2007, pp. 9-13. Teknologi penyulingan, serta kebanyakan bahan yang diimport, berasal dari timur.A Brief History of Cosmetics in Roman Times  Life in Italy. Retrieved 2009-10-29. Pasar pewangi yang paling utama di Itali ialah Seplasia di Capua.Balsdon, J. P. V. D. (1962). Roman women: their history and habits. hlm. 261. Pewangi disapu atau dituang pada diri dan sering dipercayai dapat membantu melawan berbagai-bagai penyakit, seperti demam dan senak perut. Aroma yang berbeza digunakan untuk majlis yang berbeza,Angeloglou, M. (1970). A History of Make-up. hlm. 30-32. serta berbeza untuk lelaki dan wanita.Athenaeus, Deipnosophistae, 15.684. Deodoran yang diperbuat daripada tawas, iris dan kelopak mawar biasa digunakan.Plinius yang Tua, Natural History, 21.142, 35.185, 21.121.

Selain kegunaan peribadi, pewangi digunakan dalam makanan dan untuk menyegarkan suasana rumah.Stewart, Susan. Cosmetics & Perfumes in the Roman World. Gloucestershire: Tempus, 2007, pp. 9-13.

 Bekas dan cermin 
Solekan biasanya ada dalam bentuk tablet atau ketul yang dijual di pasar. Wanita kaya membeli alat solek mahal di dalam bekas cantik yang diperbuat daripada emas, kayu, kaca atau tulang.A Brief History of Cosmetics in Roman Times  Life in Italy. Retrieved 2009-10-29. Celak datang dalam tiub berpetak yang boleh menyimpan lebih daripada satu warna solek mata. Pengilangan kaca dengan meniup, dicipta pada abad pertama TM di Syria, menurunkan harga bekas. Warna kaca yang paling biasa ialah biru kehijauan. Peluh gladiator dan lemak haiwan yang bertarung di arena dijual dalam pasu-pasu cenderahati di luar tempat perlawanan untuk meningkatkan seri wajah.

Cermin pada zaman Rom kuno kebanyakannya ialah cermin tangan yang diperbuat daripada logam yang digilap, atau merkuri di belakang kaca. Menghabiskan terlalu banyak masa di depan cermin dipercayai menunjukkan bahawa seseorang perempuan itu lemah perwatakan.

 Pelacuran 
Kosmetik, terutamanya apabila digunakan terlalu banyak, sering dikaitkan dengan pelacur. Kedua-duanya dilihat sebagai tidak bermoral dan menggoda. Dalam bahasa Latin, perkataan lenocinium bermaksud "pelacuran" dan "solekan". Kerana berpendapatan rendah, pelacur biasanya menggunakan alat kosmetik yang lebih murah, yang berbau busuk.Seneca, Controversiae, 2.21. Untuk menutupi bau ini, bau yang kuat dan eksotik digunakan, menjadikan rumah pelacuran berbau sangat kuat. Apabila pelacur semakin tua dan pendapatan mereka bergantung pada penampilan mereka, mereka memakai lebih banyak solekan. Pelacur atasan kadangkala menerima kosmetik dan pewangi sebagai hadiah atau sebagai sebahagian daripada bayaran mereka.

 Penggunaan lelaki 
Lelaki juga pernah menggunakan kosmetik pada zaman Rom, namun ia dipandang rendah oleh masyarakat. Lelaki yang dinampak membawa cermin dianggap bersifat keperempuanan, sedangkan yang memakai solekan pemutih muka dipandang tidak bermoral kerana lelaki sepatutnya ada kulit gelap daripada bekerja di luar.Ovid, The Art of Love. 1.513. Dua amalan yang lebih diterima ialah menggunakan sedikit sesetengah pewangi dan sedikit pembuangan bulu. Seorang lelaki yang membuang terlalu banyak bulu dipandang bersifat keperempuanan manakala membuang terlalu sedikit akan nampak selekeh.Stewart, Susan. Cosmetics & Perfumes in the Roman World. Gloucestershire: Tempus, 2007, hlm. 82-95. Orang Rom paling tidak menyukai jika maharaja mereka perasan, kononnya seperti Maharaja Otho.Juvenal, Satires, 2.99-101. Maharaja Elagabalus membuangkan semua bulu badan baginda dan bersolek, yang mengganggu sentimen orang Rom.Cassius Dio, Roman History 80.14.4.

 Rujukan 

 Pautan luar 

 History Channel: Demonstrasi Video Pelajaran Solekan Rom Kuno
 "Seni Kecantikan" karya Ovid
 Sejarah Ringkas Kosmetik pada Zaman Rom
 Berita BBC: Kosmetik purba dihidupkan
 Berita BBC: Rahsia kosmetik Rom terbongkar

Kategori:Budaya Rom kuno
Kategori:Sejarah kosmetik